text: Àuria Grup s'adhereix a PIMEC | PIMEC
  Àuria Grup s'adhereix a PIMEC
  Ambdues entitats segueixen treballant per promoure la contractació de persones amb discapacitat i per afavorir la igualtat d'oportunitats.
  Manresa, 12 de març de 2019. Àuria Grup s'ha adherit a PIMEC. Ambdues entitats continuaran treballant per sensibilitzar les empreses en la contractació de persones amb discapacitat i per afavorir la igualtat d'oportunitats.
  Àuria Grup és un conjunt d'entitats que funcionen com a centre especial de treball i que, en l'actualitat, genera ocupació a més de 750 persones amb diversos graus de discapacitat. Amb dos centres productius a Igualada i a Esparreguera, dona suport a treballadors en risc d'exclusió social o vulnerabilitat i fomenta l'autonomia, la igualtat d'oportunitats i la defensa dels drets de les persones a través de formació especialitzada, itineraris d'incorporació laboral, ocupació terapèutica i programes de voluntariat.
  PIMEC, com a patronal més representativa de la micro, petita i mitjana empresa i els autònoms de Catalunya, segueix sumant esforços per aconseguir posar en valor la inclusió laboral de persones amb diversitat funcional i els beneficis que se'n deriven per a les empreses.